Fredag klokken 14 klippede borgmester H. C. Maarup den famøse røde snor og indviede officielt Solhverv Nord. Det er Vebbestrups tidligere folkeskoles lokaler, der i fremtiden vil blive brugt af privatskolen. Snoren var i dagens anledning pyntet med 78 heliumsfyldte balloner - svarende til skolens alder. - Vi har stigende elevtal og det får vi også i fremtiden, så vi er rigtig glade for at kunne udvide og dermed klare efterspørgslen, siger skoleleder Martin Miller. Solhvervs nye lokaler rummer 2.000 kvadratmeter og skal huse samtlige 4.-7. klasser. Omkring 100 elever. - Det er i den alder, man for alvor begynder at cykle og stå på skateboard, så det er dejligt, at de nu får en stor, asfalteret skolegård, siger Martin Miller.
Friskolen Solhverv i Vebbestrup har opkøbt den gamle folkeskoles lokaler. Og de blev i dag indviet med balloner og røde pølser.